হাইকোর্টগুলিকে রাজ্যে SIR স্থগিত রাখার সুপ্রিম অনুরোধ, ২৬ নভেম্বর শুনানি

ওয়েবডেস্ক- এসআইআর (SIR) নিয়ে তামিলনাড়ুর (Tamilnadu) আবেদনের প্রেক্ষিতে জাতীয় নির্বাচন কমিশনকে (Election Commission) নোটিশ জারির নির্দেশ। জাতীয় নির্বাচন কমিশনকে দু’সপ্তাহের মধ্যে হলফনামা জমা দেওয়ার নির্দেশ সুপ্রিম কোর্টের। জবাবি হলফনামা জমা দেবে আবেদনকারীরা। ৬ টি নতুন মামলা দায়ের।

আইনজীবী কপিল সিব্বল (Lawyer Kapil Sibal) বলেন, পশ্চিমবঙ্গের অবস্থা আরো খারাপ। এমন কিছু জায়গা রয়েছে যেখানে মোবাইল নেটওয়ার্ক নেই বিএলএ’রা কাজ করবে কিভাবে। সিব্বলের আরও যুক্তি, এসআইআর তাড়াহুড়ো করে করা হচ্ছে। যে সময়সূচী নেওয়া হয়েছে ভৌগোলিক ও সাংস্কৃতিক বৈচিত্র্যের প্রতি দৃষ্টি দেওয়া হয়নি। যেমন এখন তামিলনাড়ুতে বর্ষা এবং ফসল কাটার ঋতু। এটিকে একটি “প্রহসনমূলক অনুশীলন” ছাড়া আর কিছুই নয়। এসআইআর গ্রামীণ ও দরিদ্র পরিবারগুলিকে ক্ষতির মুখে ফেলেছে।

চ্যালেঞ্জ করা যুক্তিগুলো নিয়ে আজ শুনানি হল শীর্ষ আদালতে। সুপ্রিম কোর্ট (Supreme Court) হাইকোর্টগুলিকে তাদের নিজ নিজ রাজ্যে এসআইআরের বৈধতা নিয়ে কার্যক্রম স্থগিত করার অনুরোধ করেছে। আদালত বিষয়টির গুরুত্ব স্বীকার করে, ছয়টি সম্পর্কিত আবেদনের ক্ষেত্রে ইসিকে নোটিশ জারি করেছে। পরবর্তী শুনানির জন্য ২৬ নভেম্বর পর্যন্ত বিষয়টি স্থগিত রাখতে বলা হয়েছে।

আরও পড়ুন- দিল্লির ঘটনায় শোক প্রকাশ করলেন প্রধান বিচারপতি বি আর গাভাই!

তামিলনাড়ু, পশ্চিমবঙ্গ সহ ছটি যে নতুন আবেদন জমা করেছে তাদের ক্ষেত্রে জাতীয় নির্বাচন কমিশনকে নোটিশ দিতে হবে পাশাপাশি সবকটির ক্ষেত্রেই আলাদা আলাদা হলফনামা জমা দেবে জাতীয় নির্বাচন কমিশন। এই নির্দেশ দেন বিচারপতি সূর্যকান্ত ও বিচারপতি জয়মাল্য বাগচীর বেঞ্চের। অন্যান্য রাজ্যরা যদি নতুন করে আবেদন করে তাহলে যেদিন মামলা উঠবে সেদিন ফের নির্বাচন কমিশনকে নোটিশ জারি ও হলফনামার নির্দেশ দেবে আদালত মন্তব্য বিচারপতি সূর্যকান্তের।

এস আই আর নিয়ে বিচারপতি সূর্যকান্ত বিচারপতি জয়মাল্য বাগচীর বেঞ্চের সিদ্ধান্ত :–
২৬ নভেম্বর ও ২৭ নভেম্বর যে সমস্ত আবেদন জমার পড়েছে এসআইআর প্রক্রিয়ার বিভিন্ন বিষয়ে অভিযোগ জানিয়ে সেই মামলাগুলি শুনানি হবে এবং আদালত সেই বিষয়গুলির উপরে অন্তর্বর্তীকালীন নির্দেশিকা জারি করবে।
২৭ নভেম্বর অন্তর্বর্তীকালীন নির্দেশিকা জারির পর আদালত সময় পেলে এসআইআর সংক্রান্ত মূল মামলা। যে মামলাটি এসআইআরকে চ্যালেঞ্জ জানিয়ে করা হয়েছিল। সেই মামলাটির শুনানি গ্রহণ করা হবে।

এক আইনজীবী আবেদনের প্রেক্ষিতে আদালতের এই সিদ্ধান্ত। আইনজীবীর দাবি ছিল মূল মামলায় এসআইআর চ্যালেঞ্জ হয়। সেই মামলায় যদি আদালতে গ্রহণযোগ্যতা পায় এবং এস আই আর খারিজ হয় তাহলে তো সমস্ত SIR প্রক্রিয়ায় বাতিল হবে। তাই মূল মামলাটি আগে শোনার উদ্যোগ নিক আদালত।

দেশের প্রক্রিয়ায় চাপান উতোর। বিতর্কের সূত্রপাত এসআইআরকে ঘিরে। মঙ্গলবার মঙ্গলবার সুপ্রিম কোর্টের জাস্টিস সুর্য কান্ত এবং জয়মল্য বাগচির বেঞ্চ SIR সংক্রান্ত একের পর আবেদন শুনছেন।

দেখুন আরও খবর-