সাপের ছোবল! বিমার টাকা হাতাতে বাবার সঙ্গে যা করল ছেলেরা

ওয়েবডেস্ক- এত লোভ! নিজের বাবার সঙ্গে কেউ এই কাজ করতে পারে? প্রাথমিকভাবে পুলিশ মনে করেছিল সাপের ছোবলে (Snake Bite) মৃত্যু হয়েছে প্রৌঢ়ের। কিন্তু ঘটনার দুমাস পরে জানা গেল, খুন করা হয়েছে প্রৌঢ়কে। বিমার (Insurance) তিনকোটি টাকা হাতানোর জন্য বাবাকে খুন করল তার গুণধর পুত্রেরা। গত ২২ অক্টোবরের ঘটনা। সাপের ছোবলে মৃত্যু হয়েছে তামিলনাড়ুর (Tamilnadu) তিরুভাল্লুর বাসিন্দা গণেশনের (Ganeshan)।

৫৬ বছর বয়সি গণেশন তামিলনাড়ুর এক স্কুলে ল্যাব অ্যাসিস্ট্যান্ট হিসাবে কর্মরত ছিলেন। সাপের ছোবলে মৃত্যু হয়। কিন্তু পুলিশ যখন এই ঘটনা নিয়ে তদন্ত করেন, তখন জানা যায় মৃত্যুর পিছনে আছে তার পুত্রেরা। সাপে কাটার পর গণেশনের পুত্রেরা তাকে হাসপাতালের নিয়ে যেতে দেরি করে। সেখান থেকেই সন্দেহ শুরু হয় পুলিশের।

তিরুভাল্লুরের পুলিশ সুপার বিবেকানন্দ শুক্ল জানিয়েছেন, সাধারণত কাউকে সাপে ছোবল দেয়, প্রথমে আক্রান্ত ব্যক্তির প্রাথমিক চিকিৎসা করা হয়। কিন্তু এই ক্ষেত্রে গণেশনকে হাসপাতালে নিয়ে যেতে দেরি করে তার ছেলেরা। তাঁরা প্রৌঢ়কে হাসপাতালে নিয়ে যাওয়ার জন্য অ্যাম্বুল্যান্সের অপেক্ষা করছিলেন। প্রায় ৪৫ মিনিট ধরে অপেক্ষা করে তারা। এখান থেকেই পুলিশের সন্দেহ জাগতে শুরু করে। পরে হাসপাতালে নিয়ে যাওয়া হয় ওই প্রৌঢ়কে, কিন্তু তাকে মৃত বলে ঘোষণা করা হয়। এদিকে গণেশনের মৃত্যুর ১৫ থেকে ২০ মিনিটে মধ্যেই তার পুত্ররা বিমা সংস্থায় ফোন করে।

আরও পড়ুন- নীতীশের হিজাব কাণ্ড! চাকরিতে যোগই দিলেন না ওই তরুণী চিকিৎসক

কী ভাবে বিমার টাকা তুলতে হবে, সেই নিয়ে তৎপরতা শুরু করে দেন। এতেই বাড়ে পুলিশের সন্দেহ। সাপের ছোবলেই মৃত্যু হয়েছে? না কি বাড়িতে ফেলে রাখার জন্যই মৃত্যু? তা খতিয়ে দেখতে শুরু করে পুলিশ। তদন্তের জন্য ডিএসপি পদমর্যাদার এক আধিকারিকের নেতৃত্বে একটি বিশেষ তদন্তকারী দলও গঠন করে পুলিশ। তদন্তে জানা আয় গণেশন মোট ১১টি বিমা করিয়েছিলেন। এর মধ্যে ৪টি ছিল জীবনবিমা। সেই সূত্র ধরে জিজ্ঞাসাবাদ শুরু করতেই মৃতের দুই পুত্র নিজেদের এই কাণ্ড স্বীকার করে নেন। গণেশনকে এই কাজে তাকে সাহায্য করেছিলেন তার বন্ধুরাও। পুলিশ এই ঘটনায় মোট ৬ জনকে গ্রেফতার করেছে।

দেখুন আরও খবর-