গণধর্ষণের ঘটনায় উত্তাল তামিলনাড়ু!

ওয়েব ডেস্ক : রক্ষকই ভক্ষক! তামিলনাড়ুতে (Tamilnadu) এক তরুণীকে গণধর্ষণের (Gang Rape) অভিযোগ উঠল দুই পুলিশ (Police) কর্মীর বিরুদ্ধে। এই ঘটনায় চাঞ্চল্য ছড়িয়েছে দক্ষিণের এই রাজ্যে। এই ঘটনায় দুই অভিযুক্তকে গ্রেফতার করেছে পুলিশ। জানা যাচ্ছে, অভিযুক্ত দুই পুলিশকর্মীকে চাকরি থেকে সাসপেন্ডও করা হয়েছে।

সূত্রের খবর, নির্যাতিতা তরুণী অন্ধ্রপ্রদেশের বাসিন্দা। তিনি মায়ের সঙ্গে ট্রাকে করে তিরুবনমালাইয়ে যাচ্ছিলেন ফল বিক্রি করতে। রাত হওয়ার কারণে এক জায়গায় গাড়ি থামিয়ে বিশ্রাম নিচ্ছিলেন তারা। অভিযোগ, সেই সময় সেখানে আসে নৈশটহল দলের একটি গাড়ি। গাড়িতে কী নিয়ে যাওয়া হচ্ছে তা খতিয়ে দেখতে শুরু করে অভিযুক্তরা।

আরও খবর : ১৫২ কোটি টাকার আর্থিক তছরুপের অভিযোগ! তল্লিশি ইডির

নির্যাতিতার অভিযোগ, এর পরেই তাকে জোর করে সেখান থেকে টানতে টানতে নির্জন স্থানে নিয়ে যাওয়া হয়। তার পরেই তাঁর উপর অত্যাচার চালানো হয়। নির্যাতিতাকে সেখানে ফেলেই চম্পট দেয় দুই পুলিশ কর্মী (Police)। জানা গিয়েছে, সেখান থেকে এক গ্রামে পৌঁছন ওই তরুণী। তার পর গ্রামের লোকেরাই তাঁকে উদ্ধার করে হাসপাতালে নিয়ে যায়। খবর দেওয়া হয় পুলিশে।

এর পরেই তদন্ত শুরু করে পুলিশ (Police)। অভিযুক্ত দুই কনস্টেবলকে চিহ্নিত করা হয়। তার পরেই তাদেরকে গ্রেফতার করা হয়। চাকরি থেকে সাসপেন্ডও করা হয় অভিযুক্তদের। এই ঘটনায় তামিলনাড়ুতে নারী নিরাপত্তা নিয়ে একাধিক প্রশ্ন উঠে গিয়েছে। এআইএডিএমকে নেতা ই পলানিস্বামী প্রশ্ন তুলে বলেছেন, পুলিশকর্মীরা যেখানে গণধর্ষণের ঘটনায় অভিযুক্ত, সেখানে নারীরা কীভাবে সুক্ষিত থাকবেন।